Woensdag. deur Elizabeth Kendall | Bydraes | Woes - Kreatiewe platform vir Afrikaans
Elizabeth Kendall Weergawe: 3
Aantal woorde: 166
Ek maak die venster wawyd oop. ‘n Koel luggie klim in en stoot die binnegordyn saggies opsy. Dis voor ses. Die duiwe begin gesels. Reën val teen die ruite, op die dak, op die somertuin.
Ek hoor ‘n kar wat wegtrek in die verte. Vandag kom Maree haar skildery haal. Ek sien uit daarna.
Sy’s ‘n lekker mens om te ken. Altyd positief en kreatief.
Ek onthou nog so goed wat my Ma altyd gesê het: “Moenie dat ek eendag ‘n ou klakous word nie! “ Ons het nie nodig gehad om te keer nie. Sy was die blymoedigheid vanself. Nou reën dit harder, ’n sopnat stroompie op die plaveisel. Ek staan op en kyk uit na waar Woensdag nog besig is om gebore te word.
Ek trek my longe vol vars lug. Die icebergs blom wit langs die paadjie. Ek ruik die wilde knoffel.
My ma se groot ou akkerboom staan stewig voor ons huis. Die blare blink in die reën. Vandag sàl mooi wees. E-pos Elizabeth Kendall
Wonderlike gevoel wat jy hier skep! Besonders mooi>>
E-pos 7 jaar 6 maande 4 dae 23 ure oud
Carpe Diem! Maar, soos Woensdag is dit reeds gese...
E-pos 7 jaar 6 maande 1 week 17 ure oud
Sussa ek het dit so geniet om die te lees....baie goed geskryf.....
E-pos 7 jaar 6 maande 1 week 3 dae 16 ure oud
So mooi vol verwagting en vreugde. Pragtig!
E-pos 7 jaar 6 maande 1 week 3 dae 17 ure oud
Weet jy, ek visualiseer jou as 'n positiewe mens met 'n lieflike, skoon innerlike, want jy kan met jou woorde soos 'n vars lentebriesie deur mens waai. Jy vat ook sommer alle spinnerakke en stof met jou saam, maak alles nuut en mooi! Baie dankie vir die "spirit lift"!
E-pos 7 jaar 6 maande 1 week 4 dae oud
Lieflik vars! "Jy's 'n lekker mens om te ken, altyd positief en kreatief..." daarom, "sál vandag mooi wees" - soos jy! XX
E-pos 7 jaar 6 maande 1 week 4 dae 2 ure oud
Geniet jou mooi dag! Vars woorde met 'n fris gedig!
☺ E-pos 7 jaar 6 maande 1 week 4 dae 5 ure oud
Dat mens 'n spesifieke oggend se beelde daar by jou so in Afrikaans kan vries dat almal dit met jou kan deel... dit kos om te kan skryf.
E-pos 7 jaar 6 maande 1 week 4 dae 5 ure oud
As mens die dag met so positiewe stemming binnegaan, hoe dan anders? Vandag moet mooi wees. E-pos 7 jaar 6 maande 1 week 4 dae 5 ure oud
En Wie moet ons daarvoor bedank.... dankie Sussa dat jy deel - vrolike dag vir jou.
E-pos 7 jaar 6 maande 1 week 4 dae 6 ure oud
Die pragtige Mari Wolmarans vat haar seuntjie en vlug weg uit ŉ gewelddadige huwelik. Sy is die rykmanslewe gewoond, maar nou is sy sonder heenkome of inkomste. Sy gaan woon by haar broer Thinus waar sy die aantreklike kunstenaar Dewald Bosman ontmoet. Sy is geskok en verward toe hy aanbied om met haar te trou ter wille van die drie-jarige Dirkie. Sy is nie gereed vir ŉ tweede huwelik nie, maar sy neem tog sy huweliksaansoek aan ter wille van haar seun. Dit sal egter slegs in naam wees tot sy anders besluit. Maar sal sy? Sal sy vir Dewald kan liefkry soos hy vir haar?
83 Nie-lede aanlyn